ประกาศกระทรวงการคลัง เรื่อง ลดอัตราภาษีสรรพสามิต (ฉบับที่ 126)
ประกาศกระทรวงการคลัง
ประกาศกระทรวงการคลัง
เรื่อง
ลดอัตราภาษีสรรพสามิต
(ฉบับที่ ๑๒๖)[๑]
 

เพื่อประโยชน์แก่การเศรษฐกิจของประเทศ อาศัยอำนาจตามความในมาตรา ๑๐๓ แห่งพระราชบัญญัติภาษีสรรพสามิต
พ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔
ประกอบกับมาตรา ๔๓ วรรคสอง ของรัฐธรรมนูญแห่งราชอาณาจักรไทย (ฉบับชั่วคราว)
พุทธศักราช ๒๕๕๗
รัฐมนตรีว่าการกระทรวงการคลังโดยอนุมัติของหัวหน้าคณะรักษาความสงบแห่งชาติออกประกาศไว้
ดังต่อไปนี้

ข้อ ๑ ให้ยกเลิกความใน
(๑) (๒) (๔) (๕) และ (๖) ในประเภทที่ ๐๑.๐๑ ของตอนที่ ๑ น้ำมันและผลิตภัณฑ์น้ำมัน
ในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่
๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลัง เรื่อง
ลดอัตราและยกเว้นภาษีสรรพสามิต (ฉบับที่ ๘๕) ลงวันที่ ๑๓ พฤษภาคม พ.ศ. ๒๕๕๒ และให้ใช้ความตามบัญชีท้ายประกาศนี้แทน

ข้อ ๒ ให้ยกเลิกความใน
(๒) และ (๕) ในประเภทที่ ๐๑.๐๕ ของตอนที่ ๑ น้ำมันและผลิตภัณฑ์น้ำมัน
ในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่
๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลัง เรื่อง
ลดอัตราภาษีสรรพสามิต (ฉบับที่ ๑๒๕) ลงวันที่ ๓๐ กรกฎาคม พ.ศ. ๒๕๕๗
และให้ใช้ความตามบัญชีท้ายประกาศนี้แทน

ข้อ ๓ บรรดาระเบียบ
ประกาศ คำสั่ง และแบบคำขอที่ออกโดยประกาศกระทรวงการคลัง เรื่อง
ลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔
ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต
(ฉบับที่ ๘๕) ลงวันที่ ๑๓ พฤษภาคม พ.ศ. ๒๕๕๒ และประกาศกระทรวงการคลัง เรื่อง
ลดอัตราภาษีสรรพสามิต (ฉบับที่ ๙๕) ลงวันที่ ๒๘ มีนาคม พ.ศ. ๒๕๕๕ ให้มีผลใช้บังคับต่อไปได้เท่าที่ไม่ขัดหรือแย้งกับประกาศกระทรวงการคลังนี้จนกว่าจะมีระเบียบ
ประกาศ คำสั่ง และแบบคำขอที่ออกโดยประกาศกระทรวงการคลังนี้ใช้บังคับ

ข้อ ๔ ประกาศนี้ให้ใช้บังคับตั้งแต่วันที่
๒๙ สิงหาคม พ.ศ. ๒๕๕๗ เป็นต้นไป


ประกาศ
ณ วันที่ ๒๘ สิงหาคม พ.ศ. ๒๕๕๗
รังสรรค์
ศรีวรศาสตร์
ปลัดกระทรวงการคลัง
ปฏิบัติราชการแทน
รัฐมนตรีว่าการกระทรวงการคลัง
[เอกสารแนบท้าย]

๑. บัญชีท้ายประกาศกระทรวงการคลัง เรื่อง ลดอัตราภาษีสรรพสามิต
(ฉบับที่ ๑๒๖)

(ดูข้อมูลจากภาพกฎหมาย)






ปริยานุช/ผู้จัดทำ
๑๐ กันยายน
๒๕๕๗

ภีราพร/ผู้ตรวจ
๑๓ ตุลาคม ๒๕๕๗





















[๑] ราชกิจจานุเบกษา
เล่ม ๑๓๑/ตอนพิเศษ ๑๖๑ ง/หน้า ๑/๒๘ สิงหาคม ๒๕๕๗